Täname kõiki külastajaid!      Külastuskeskuse avamisest 04. juunil kuni tänaseni, 31. juulini, on Peipsimaa Külastuskeskuses käinud 1118 külastajat. Vähemalt niipalju oleme suutnud kirja panna. Kindlasti jäid mõned märkimata, sest pisikestes  ruumides on sageli mitu gruppi korraga sees, nagu ikka.      Täname Oliver Loodet, kes õhutas avama i-punkti juba käesoleval aastal.  Kui palju inimesi vajab Peipsimaal infot !!!  Otsitakse erinevaid ööbimisvõimalusi- kes kämpingut, kes mõnusat ja sooja tuba; küsitakse söögikohta piknikupaigana, peenemat restorani, infot ürituste toimumiaegu ja kohti, maakaarte ja palju muud.    Seni pole külastuskeskuse töötajad hätta jäänud- oleme jõudnud mitmed kohad ise üle vaadata ja  tingimustega tutvuda.    Külastuskeskusesse tullakse ka spetsiaalselt omanäolist käsitööd ostma või töötuppa pere ja sõpradega meisterdama.    Täname taas EASi, Norra EMP, Siseministeeriumi, Kohaliku omaalgatuse programmi, Peipsiääre ja Kasepää vallavalitsusi, Tartumaa Arendusseltsi, kellede finantstoel on saanud külastuskeskus sündida.    Aitäh Eesti Energiale- KÕU internetiühendus töötab Kolkjas tõrgeteta ja on tunduvalt odavam kui Elioni püsiühendus Tartus.            Liivi muuseumi korraldatud fotohuviliste seminaril läks täna külastuskeskuse vana laudaoasagi kasutusele.